kardosdrur/scandi-wiki huggingface dataset:
Willy Richter

Karl Oskar Willy Richter (født 1916 i Iglau, Mähren, Østrig-Ungarn (fra 1918 Tjekkoslovakiet)) var en dansk fodboldspiller og -træner. Han var anfører på B 1909's førstehold i 30 og 1940'erne. Han var klubbens formand 1963-1967 og træner for Glamsbjerg Idrætsforening 1942 og B 1909 1950-1953.

Richter kom til Danmark som fireårig i 1920 og blev dansk statsborger i 1936.
Walther Richter er søn af Willy Richter.

Fodboldspillere fra Danmark
Fodboldtrænere fra Danmark
Fodboldspillere fra B1909
Personer fra Østrig-Ungarn
L.I.G.A

L.I.G.A er en dansk urban pop-duo, oprindeligt dannet som trio i 2012 af Nicky Russell, Feras Agwa og Ihan Haydar.

Historie
Nicky Russell og Feras Agwa havde, uafhængigt af hinanden, igennem længere tid skrevet og udgivet sange på deres respektive online-kanaler (YouTube). De opdagede hinandens musik og begyndte efterfølgende at dele og arbejde videre med hinandens musik. Uden at have mødt hinanden sendte de deres fælles musik til den danske pladeproducer og sangskriver Chief 1, der tilbød dem at prøve og indspille det i hans studie. 

Tilfældigvis var Ihan Haydar i studiet, og hun meldte sig frivilligt som trommeslager, og dermed var trioen født. Deres debut-hit var "Skylder dig ik' noget", som blev udgivet 22. april 2013.

Bandet skrev kontrakt med RE:A:CH (Chief 1 og Remee) og fik siden en distributionsaftale med Universal Music Group i Danmark.

Debutalbummet "L.I.G.A" udkom den 28. marts 2014.

Fra trio til duo 
I september 2015 blev trioen imidlertid til en duo, da Feras Agwa valgte at forlade bandet. De to tilbageværende medlemmer, Russell og Haydar, opsagde samtidigt samarbejdet med RE:A:CH og fortsatte på egen hånd som duo..

Duoen fortsatte herefter arbejdet med L.I.G.A's andet studiealbum. Første single-udgivelse "1 ud af 1 million" udkom 25. februar 2016 og var produceret af Kewan Padré (Hasan Shah, Mellemfingamuzik, Gilli, Mads Langer)..

4. november 2016 fulgte singlen "Venter op dig", hvor sangerinden Amina optrådte i duet med forsanger, Nicky Russell. Begge sange optrådte på den efterfølgende EP, "Pop", der udkom 24. marts 2017, og som udover de to sange også indholdte numrene: "Pop", "Bedre hver for sig", "Hustler" og "Ik' mer' at gi'".

Herefter udgav bandet en række singler, blandt andet den reggae-inspirerede "Om igen" (2018) sammen med vennen og kollegaen Wafande samt julesangene "Gentleman" og "Jul igen", der udkom i henholdsvis 2020 og 2021.

Medlemmer
 Nicky Russell, Dansk sanger, entertainer, sangskriver og duoens forsanger. 
 Ihan Haydar (født 1993), trommeslager og percussionist fra Næstved af irakisk oprindelse. Hun er tidligere medlem af Soluna Samays band, da hun vandt det danske Melodi Grand Prix i 2012, og var med, da Samay repræsenterede Danmark ved Eurovision Song Contest 2012 i Baku med sangen “Should've Known Better". Senere i 2022 vandt Ihan Dansk Melodi Grand Prix sammen med bandet Reddi og efterfølgende repræsenterede Danmark ved Eurovision Song Contest 2022 i Torino.

Tidligere medlemmer 
 Feras Agwa (Feras El-Sayed Agwa) er en rapper fra Roskilde med syrisk-egyptisk herkomst. I september 2015 valgte Ihan og Nicky at tage afsked med Feras, efter musikalske uoverensstemmelser i bandet, og han er nu gået solo.

Diskografi

Album 
 "L.I.G.A" (2014)

Singler

Referencer

Eksterne henvisninger
 L.I.G.A Facebook
 Ihan Haydar Facebook

Musikgrupper fra Danmark
Musikgrupper fra 2012
Manger

Manger er en by i Radøy kommune i Vestland fylke i Norge, beliggende på vestsiden af øen Radøy Den var en selvstændig herredskommune fra 1838 i henhold til formannskapslovene fra 1837. Byen har 	840 indbyggere (2012).

Den tidligere kommune Manger 
Manger var tidligere en selvstændig kommune, og efterhånden blev sognene Hella, Hjelme, Sæbø og Hordabø skilt fra til egne selvstendige herredskommuner. Ved kommunesammenlægningen der fra 1964 gik Manger kommune ind i den nye Radøy kommune, sammen med kommunerne Sæbø og Hordabø. Kommunen lå i Nordhordland, og før kommunesammenlægningen grænsedet den til Hordabø kommune i nord, til Lindås i øst, til Sæbø i syd og til Hjelme kommune i vest.

Eksterne kilder/henvisninger 

Byer i Vestland
Radøy
Radøy (ø)

Radøy er en ø i Vestland fylke i Norge. Øen udgør størstedelen af den tidligere Radøy kommune, men sydenden af øen ligger i Lindås kommune; Det hele er nu en del af Alver kommune. Radøy er omgivet af fastlandet og andre øer på alle sider. Den er adskilt fra fastlandet på Lindåshalvøen mod øst af et langt og til dels meget smalt sund. I nord skiller Hoplandsosen Radøy fra Fosnøy i Austrheim kommune. I vest skiller Mangerfjorden og Radfjorden øen fra Holsnøy i den tidligere Meland kommune. Fylkesveg 565 går over øen fra nord til syd med broforbindelse til Lindåshalvøen i syd og til Fosnøy i nord. Manger er den største by på øen. Andre byer med over 200 indbyggere er Haugland og Austmarka.

Øer i Vestland
Radøy
Lindås
Alver
Fællesrepræsentationen for Idrætsforeninger i Lyngby Taarbæk Kommune

Fællesrepræsentationen for Idrætsforeninger i Lyngby Taarbæk kommune (forkortes FIL) er en forening, der blev stiftet den 20. januar 1941. Af foreningens navn fremgår det, at foreningens hjemsted er Lyngby-Taarbæk Kommune.

Foreningens formål 

Foreningens formål er jævnfør vedtægterne følgende:

 at virke til fremme af udøvelse af amatøridræt i Lyngby-Taarbæk Kommune

 at virke til fastholdelse og udbygning af de ydre forhold for idrætsforeningerne

 at virke for et godt samarbejde mellem idrætsforeningerne

 at varetage idrætsforeningernes interesse i forhold til myndigheder og lignende

 at varetage idrætsforeningernes interesse ved at være repræsenteret i udvalg, bestyrelser m.v. som på såvel kommunalt og tværkommunalt plan har indflydelse på idrætsforeningernes vilkår.

Medlemskab og ledelse 
Foreninger der har hjemsted i Lyngby-Taarbæk Kommune og hvis primære formål er at dyrke idræt kan søge medlemskab, såfremt forenigen er tilknyttet en landsorganisation inden for idræt. FIL har ca. 72 foreninger som medlemmer (år 2013). Foreningen ledes af en bestyrelse på 5-7 personer, herunder en valgt formand, der demokratisk vælges af repræsentantskabsmødet for 2 år ad gangen.

Pr. den 1. januar 2014 er sammensætningen af bestyrelsen følgende:

Formand:

Anni Frisk Carlsen (har relation til Virum-Sorgenfri Håndboldklub. Er også medlem af Folkeoplysningsudvalget i Lyngby-Taarbæk Kommune.)

Kasserer:

Anders Ravn Sørensen (har relation til Lyngby Svømmeklub. Er også medlem af Folkeoplysningsudvalget i Lyngby-Taarbæk Kommune.)

Sekretær:

Britta Pedersen (har relation til Lyngby Dameroklub. Er også medlem af Folkeoplysningsudvalget i Lyngby-Taarbæk Kommune.)

Bestyrelsesmedlemmer:

Tom Nørskov, Taarbæk Tennis Klub

Søren Svorin, Lundtofte Trampolinklub

Gitte Heiberg-Jürgensen, Lyngby Softball Jokers

Se også 
 Lyngby-Taarbæk Kommune

Ekstern henvisning 
 Den officielle hjemmeside for Fællesrepræsentationen for Idrætsforeninger i Lyngby Taarbæk Kommune.

Noter

Referencer 

Idrætsforeninger i Danmark
Etableret i 1941
Lyngby-Taarbæk Kommune
Castel Goffredo

Castel Goffredo er en by og kommune i Lombardiet, i provinsen Mantova, i det nordlige Italien. I april 2013 var der i alt 12.416 indbyggere.

Beliggenhed 
Distrikter i kommunen er: Castiglione delle Stiviere, Medole, Ceresara, Casaloldo, Asola, Casalmoro, Acquafredda, Carpenedolo.

Eksterne henvisninger 

 Comune di Castel Goffredo officielle hjemmeside 

Byer i Lombardiet
Mantova (provins)
Holstebro Svømmeclub

Holstebro Svømmeclub (HSC) er en idrætsforening i Holstebro stiftet 9. september 1938 med svømning, vandpolo og forskellige motionsformer, som afvikles i et svømmebassin, på programmet. Foreningen havde i efteråret 2012 cirka 1000 medlemmer.

De fleste af klubbens aktiviteter afvikles i svømmehallen i Holstebro Badeland, som blandt andet har et 50 meter svømmebassin (langbane).

Klubben er medlem af Dansk Svømmeunion (under Danmarks Idrætsforbund) og samtidig medlem af DGI.

Svømning 
HSC har en svømmeskole for børn, svømmeundervisning for voksne samt en konkurrenceafdeling for elitesvømmere.

Vandpolo 
Holstebro Svømmeclub har et enkelt vandpolohold.

Motion 
Bassin-aktiviteter, som ikke indeholder egentlig svømmeundervisning omfatter:
 svømning med/uden landtræning
 vandgymnastik
 vand-aerobics
 legehold for børn

Kendte medlemmer 
 Lars Sørensen, europamester i 200 m individuel medley 1991. Senere elitechef i Dansk Svømmeunion.
 Britta Vestergaard, OL deltager 1992 og 1996, bronzemedalje i 200 m individuel medley ved VM på kortbane i 1995.
 Flemming Poulsen, svømmetræner og senere landstræner.
 Chris Christensen OL deltager 2008, indehaver af nordiske og danske rekorder.

Referencer

Eksterne henvisninger 
 Holstebro Svømmeclubs hjemmeside

Svømmeklubber i Danmark
Vandpolo
Etableret i 1938
Svømmeclub
Disremembrance

"Disremembrance" er en dance pop-sang af den australske sangeren Dannii Minogue fra hendes tredje studiealbum Girl (1997). Sangen blev skrevet af David Green og Ian Masterson, og blev produceret af Flexifinger.

Sangen blev udgivet som albummets tredje single i første kvartal af 1998 og nåede nummer 21 i Storbritannien. Sangen snævert forpasset nå den Top 50 i Australien og nåede nummer 53 på ARIA Charts.

Formater og sporliste 
CD single 1
 "Disremembrance" (Flexifinger's Radio Edit) – 4:05
 "Disremembrance" (Trouser Enthusiasts' Brittlestar Requiem Mix) – 12:16
 "Disremembrance" (D-Bop's Lost In Space Mix) – 8:06
 "Disremembrance" (Sharp Rocket Remix) – 8:04
 "Disremembrance" (Twice As Nyce Dub Mix) – 5:44

CD single 2
 "Disremembrance" (Flexifinger's Radio Edit) – 4:05
 "Disremembrance" (Flexifinger's Ext. "Orchestral" Mix) – 9:31
 "Disremembrance" (Xenomania 12" Mix) – 7:42
 "Disremembrance" (Xenomania "Breakbeat" Mix) – 7:42
 "Disremembrance" (Flexifinger's 12" Pop Mix) – 6:26
 "Disremembrance" (Music Video)

Andre remixer 
 "Disremembrance" (Trouser Enthusiasts' Diesel Plus Plus Dub) – 9:59
 "Disremembrance" (Trouser Enthusiasts' Radio Edit) – 4:43 (senere udgivet på albummets Deluxe Edition)
 "Disremembrance" (Sharp Rocket Instrumental)
 "Disremembrance" (Twice As Nyce 1:40 AM Mix) – 6:06 (senere udgivet på albummets Deluxe Edition)
 "Disremembrance" (Xenomania Edit) – 4:25

Hitlister

Eksterne henvisninger 
Officielle tekst 

Dannii Minogue-sange
Sange fra 1997
Singler fra 1998
The Twilight Saga: Breaking Dawn - Part 2

The Twilight Saga: Breaking Dawn – Part 2 (ofte bare kaldt Breaking Dawn – Part 2) er en amerikansk romantisk fantasyfilm fra 2012, instrueret af Bill Condon baseret på bogen Breaking Dawn af Stephenie Meyer. Det er den sidste del af en to-delt film, der er den femte af The Twilight Saga-serie.

Medvirkende 
 Kristen Stewart - "Bella" Swan
 Robert Pattinson - Edward Cullen
 Taylor Lautner - Jacob Black

Referencer

Eksterne henvisninger 
 

Amerikanske film fra 2012
Dramafilm fra USA
Engelsksprogede film
Vampyrfilm
Film instrueret af Bill Condon
Romantiske film fra USA
Ungdomsfilm fra USA
Fantasyfilm fra USA
Twilight
Modtagere af Golden Raspberry Awards
Ukendt Kunstner

Ukendt Kunstner er en dansk musikduo fra København bestående af rapperen/sangeren Hans Philip og produceren Jens Ole Wowk McCoy.

Karriere 
Tidligere gik Hans Phillip under navnet Skørmand. Efter at have udgivet de to EP'er Hælervarer, Side A, samt Hælervarer, Side B i 2012, slog de for alvor igennem med det anmelderroste debutalbum Neonlys, der blev udgivet i 2013, hvor titelsangen af samme navn blev et stort hit.

De blev i 2013 nomineret som "Årets Danske Urbanudgivelse" til Danish Music Awards. 

Ukendt Kunstner blev i 2014 nomineret til P3 Guld for "P3 talentet" og "P3 lytterhittet" - og løb med sejren for "P3 Talentet". De vandt prisen som "Årets danske gruppe" under Danish Music Awards 2014.

Deres andet album Forbandede Ungdom blev udgivet i maj 2014 med sangen "Alting/Ingenting", som deres første single og "Gennem Byen" som deres største hit

Sangen "Alting/Ingenting" blev P3's Ugens Uundgåelige i marts 2014.

Deres trejde album Den Anden Side blev udgivet i februar 2016.

Albummet Den Anden Side vandt prisen "Årets danske urbanudgivelse" under  Danish Music Awards 2016.

I december 2016, fortalte bandet på deres Facebook-side, at de vil gå fra hinanden på ubestemt tid, da de begge følte sig "udbrændte". Dokumentarserien "Vi var Ukendt Kunstner" blev desuden vist på DR3.

I maj 2023, lagde bandet uanmeldt et opslag op på deres Facebook-side, med et link til deres nye album, med titlen "Dansktop".

Diskografi

Album

EP'er 

 Hælervarer, Side A (2012)
 Hælervarer, Side B (2012)

Singler

Priser 
 P3 Guld 2014 (P3 Talentet)
 Danish Music Awards 2014 (Årets danske gruppe)
 P3 Guld 2015 (P3-prisen)
 Danish Music Awards 2016 (Årets urbanudgivelse)

Referencer

Eksterne henvisninger 
 

Hiphopgrupper fra Danmark
Musikgrupper fra 2012
Psykologisme

Psykologismen er en erkendelsesteoretisk og relativistisk teori om grundlaget for viden. Dens tese er, at erkendelse og logik er begrundet i den menneskelige psykologi. David Hume kan ses som dens grundlægger, idet han opfattede tænkning som styret af psykisk kausalitet. Psykologismen var udbredt i perioden op til år 1900 og repræsenteret af tænkere som Theodor Lipps og Wilhelm Wundt. Utilitarismen arbejdede videre med psykologismen. John Stuart Mill udgav i 1843 sin A System of Logic, Ratiocinative and Inductive. De tyske filosoffer Johann Eduard Erdmann og Christoph von Sigwart regnes også som psykologister.

Kritik af psykologismen 
Gottlob Frege kritiserede psykologismen i sit værk fra 1884 Die Grundlagen der Arithmetik (Aritmetikkens grundlag). Fænomenologiens grundlægger Edmund Husserl kritiserede psykologismen meget grundigt i første bind af Logische Untersuchungen (Logiske undersøgelser). Bl.a. påpeger Husserl, at psykologien er nødt til at forudsætte logikkens regler for at kunne være en videnskab, samt at psykologismen kun kan beskrive, hvordan vi tænker, men ikke hvordan vi bør tænke. Kritikken af psykologismen har derfor haft afgørende betydning for det tyvende århundredes filosofi, idet altså både fænomenologien og den moderne analytiske filosofi opstod som en reaktion imod psykologismen.

Eksterne referencer

Literatur 
 Jacquette, Dale (Ed.): Philosophy, psychology, and psychologism , Kluwer Academic Publ.: Dordrecht, 2003; 
 Viktor E. Frankl: Der Mensch vor der Frage nach dem Sinn. Eine Auswahl aus dem Gesamtwerk. Piper, München 1979/2002. (16. Aufl.). 
 Edmund Husserl: Philosophie als strenge Wissenschaft. Logos, Bd. 1, 1910/1911, S. 289-341.
 Dieter Münch: Die mannigfaltigen Beziehungen zwischen Philosophie und Psychologie. Das Verhältnis Edmund Husserls zur Würzburger Schule in philosophie-, psychologie- und institutionengeschichtlicher Perspektive. In: Jürgen Jahnke, Jochen Fahrenberg, Reiner Stegie, Eberhard Bauer (Hrsg.): Psychologiegeschichte – Beziehungen zu Philosophie und Grenzgebieten. Profil, München 1998, S. 319-345. 
 Nicole D. Schmidt: Philosophie und Psychologie. Trennungsgeschichte, Dogmen und Perspektiven. Rowohlt, Reinbek 1995. 
 Wilhelm Wundt: Psychologismus und Logizismus. Kleine Schriften. Band 1. Engelmann. Leipzig 1910, S. 511-634.

Erkendelsesteori
Videnskabsteori
Mogens Nielsen (atlet)

Mogens Nielsen (6. oktober 1918-26. september 2005) var en dansk købmand og atlet i Nyborg GIF.

Mogens Nielsen var blandt verdens bedste 10-kæmpere, hvor han var nummer ni på verdensranglisten 1944 med de 6377 point som han nåede i Nyborg 5.-6. august, resultatet var også karrierens bedste tikamps resultat. Samtidigt med Mogens Nielsen havde Denmark også Svend Aage Thomsen og Edvin Larsen i verdenseliten i tikamp.

Sammen med en gruppe af syv-otte atletikfolk gik Mogens Nielsen under 2. verdenskrig ind i modstandsbevægelsen. I 1944 genopbyggede han på opfordring fra Fynsledelsen modstandsbevægelsen i Nyborg og på Østfyn. Modstandsarbejdet gjorde at han den sidste del af krigen var tvungen at gå under jorden. Ved krigens afslutning i 1945 var han modstandsbevægelsens modtage- og sabotagechef og medlem af byledelsen.

Gennem 70 år var Mogens Nielsen med i familiefirmaet Fr. Nielsens Eftf. i Nørregade 5 i Nyborg. Den unge Mogens Nielsen, sønnesøn af stifteren Frederik Nielsen, kom i lære i købmandsgården i 1937. efter faderens død I 1949 overtog han den daglige ledelse af Fr. Nielsens Eftf., og i 1953 blev han direktør, da familiefirmaet overgik til aktieselskab. I 1986 overlod han lederskabet af virksomheden til sin ældste søn, Ulrik Nielsen, men var frem til sin død aktiv i købmandsgården.

Mogens Nielsens var medstifter af Grossistsammenslutningen af 1956, det senere Rør- og Armaturimport A/S, hvor han var formand i en årrække. Han var medstifter og senere formand for Nyborg Erhvervsråd, kasserer i Nyborg Handelsstandsforening, initiativtager og formand for Nyborg Industrihuse, kasserer i Arbejdsgiverne ved Nyborg Havn, bestyrelsesmedlem for Jernhandlerne på Fyn, Jernhandlerne på Øerne og medlem af Den Danske Banks repræsentantskab.

Danske mesterskaber 

  1943 110 meter hæk 16,4  
  1941 Kuglestød 12,71

Bibliografi
 Et tilbageblik og en kort orientering om Modstandsbevægelsen i Nyborg Afsnit: 1943-1945 : 50 års jubilæet 5. maj 1995 på "Nyborg Strand"

Eksterne henvisninger 
 Statletik.dk - Profil 
Track and Field Statistics
Mogens Nielsen død - fyens.dk - Nyborg - LokalAvisen Nyborg 
Jeg er ingen helt - fyens.dk - Nyborg 
  Med livet som indsats - En beretning om modstandsbevægelsens indsats under besættelsen i Nyborg fra 1944-45. Allan Nielsen 

Mangekæmpere fra Danmark
Atleter fra Nyborg GIF
Personer fra Nyborg
Modstandsfolk fra Danmark
Danskere i 1900-tallet
Linus

Linus er et drengenavn af græsk oprindelse, som også blev brugt af romerne. Det kan henvise til bl.a.:

 Pave Linus (død i 79) – pave og helgen
 Linus Gerdemann (født i 1982) – tysk cykelrytter
 Linus Pauling (1901-1994) – amerikansk kemiker og nobelpristager
 Linus Persson (født i 1988) – svensk håndboldspiller
 Linus Thörnblad (født i 1985) – svensk højdespringer
 Linus Torvalds (født i 1969) – finsk programmør og skaber af Linux

Drengenavne
Marcellinus

Marcellinus kan henvise til:

 Pave Marcellinus (død i 304) - pave
 Ammianus Marcellinus - romersk historiker
Ludvig Holberg (jurist)

Ludvig Holberg (8. juni 1847 i Skaarup ved Svendborg - 9. august 1913 i København) var en dansk retshistoriker.

Holberg blev student 1865, cand. jur. 1871, 1875 overretssagfører, 1886 Dr. juris. Ved udarbejdelsen af sin bog Engelsk Parlamentarisme belyst ved Kongemagtens, Ministeriets og Parlamentets forfatningsmæssige Stilling før og nu (1884) førtes Holberg til retshistoriske undersøgelser over dansk statsret. I disputatsen Leges Waldemari regis, Kong Valdemar’s Lov. Et Bidrag til Oplysning om Danmarks Statsret i 13. Aarhundrede (1886) opstillede han den hypotese, at den såkaldte Abelske Lov i virkeligheden stammede fra Valdemar Sejr, en hypotese, han forsvarede i adskillige af sine senere skrifter og i afhandlingen Vor ældste Rigslov overfor angreb særlig fra Henning Matzen og Kristian Erslev. Holbergs skrift Dansk Rigslovgivning. Forholdet mellem Vederlagslov og Rigslov. Rigslovene i Perioden 1241—1282
(1889) søgte at vise vederlagsrettens indflydelse på den senere rigslovgivning, Dansk og fremmed Ret. Retshistoriske Afhandlinger (1891) behandlede biskop Knud Mikkelsen og hans glosser til Jydske Lov, kilderne til denne lovs fortale, dansk og engelsk retsudvikling i middelalderen med mere. I Konge og Danehof i det 13. og 14. Aarhundrede. I. bind: Kong Erik Glipping’s Haandfæstning og Rigslove (1895) underkastede han Erik Glippings sidste regeringstid et sjældent indtrængende studium. Holbergs sidste arbejde Kirke og Len under Valdemarerne. Retshistoriske Afhandlinger bar vidnesbyrd om hans nøje kendskab til den kanoniske ret, medens hans fremstilling og opfattelse af Danske Len mødte modsigelse af Erslev i dennes afhandling: Europæisk Feudalisme og dansk Lensvæsen . "Som Forsker udmærkede H. sig baade ved Iderigdom og Kombinationsevne, men navnlig hans tidligste Arbejder indeholdt saa mange dristige Paastande og vovede Slutninger, at de maatte kalde Kritiken frem", skriver Frantz Dahl i Salmonsens.

Kilder 
 
 

Retshistorikere fra Danmark
Advokater fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Gustav Holmberg

Gustav Holmberg (8. oktober 1911 i Simested, Himmerland – 13. august 1999) var en dansk gårdejer, pelsdyravler og politiker.

Landmand 
Han var søn af gårdejer, sognefoged Anton Vilhelm Holmberg og hustru Petrine født Thomsen (død 1955), blev uddannet ved praktisk landbrug og på landbrugsskole og overtog fødegården 1940.

Holmberg blev gift 24. november samme år med Anna Margrethe Jensen (1. oktober 1910 i Borbjerg - ?), datter af gårdejer Bertel Jensen (død 1937) og hustru Laura født Gasseholm (død 1940).

Politisk karriere 
Holmberg var Venstrepolitiker, formand for Venstres Ungdom i Viborg Amt 1942-45, medlem af landsstyrelsen for VU's landsorganisation 1942-45 og medlem af Simested Sogneråd 1954-62. Han blev valgt til Folketinget i Løvelkredsen i 1947, hvor han sad indtil 1979.

Han blev valgt til bestyrelsen for Venstres folketingsgruppe i 1973 og sad i Valutaudvalget, Toldudvalget 1954-68 og Landsnævnet for omnibus- og fragtmandskørsel, af Folketingets Retsudvalg, Kirkeudvalg, Erhvervsudvalg, Markedsudvalg og Trafikudvalg. Han var formand for Trafikudvalget fra 1974, medlem af Folketingets udvalg vedr. de offentlige investeringer 1965, medlem af Færdselssikkerhedskommissionen fra 1966, Trafikkommissionen fra 1967 og Jernbanerådet fra 1969, medlem af Nordisk Råd fra 1972 og af Vejtransportrådet fra 1973.

Andre tillidshverv 
Derudover var Holmberg medlem af Sydslesvigsk Udvalg i Viborg Amt 1946-49, af menighedsrådet og kirkeværge i Simested Sogn 1945-49 samt af skolekommissionen 1955-57, formand for tilsynsrådet for Ålestrup og Omegns Sparekasse 1962-71, for lokalrådet for Ålestrup Sparekasse - Bikuben fra 1971, formand for statsungdomshjemmet Bogildgård fra 1964, medlem af bestyrelsen for Midtjysk Pelsdyravlerforening 1966-71, af hovedbestyrelsen for Dansk Pelsdyravlerforening og Danske Pelsauktioner 1966-68.

Han var medlem af bestyrelsen for A/S Det Store Nordiske Telegraf-Selskab fra 1970, af Sparekassen Bikubens tilsynsråd fra 1971, af SAS' repræsentantskab fra 1974 og af bestyrelsen for Jydsk Telefon A/S fra 1974. 

I 1980 blev Holmberg ramt af en øjensygdom, som han kom sig over efter en vellykket operation. Han blev optaget af øjensagen og var fra 1982 til 1998 formand for Landsforeningen Værn om Synet, som gjorde ham til æresmedlem. Han var fra 1986 til 1998 tillige redaktør af landsforeningens blad Værn om Synet.

Holmberg var ikke dekoreret og må altså have afslået at modtage Dannebrogordenen.

Kilder 
 Kraks Blå Bog 1974

Eksterne henvisninger 
 

Personer i Kraks Blå Bog (afdøde)
Landmænd fra Danmark
Kommunalbestyrelsesmedlemmer fra Venstre
Tidligere folketingsmedlemmer fra Venstre
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Personer fra Jylland
Foreningsformænd fra Danmark
Redaktører fra Danmark
Hemming (drengenavn)

Hemming er et drengenavn hvis etymologiske betydning er usikker. Muligvis kommer navnet fra det islandske ord hamr som betyder 'gestalt' eller 'skepnad'.

Personer med Hemming som fornavn
Hemming (død 812) – dansk konge 810-812.
Hemming Skat Rørdam (1872-1925) – dansk teolog og seminarieforstander.
Hemming Hansen (1884-1964) – dansk bokser.
Hemming Hartmann-Petersen (1923-2004) – dansk forfatter, musiker, lærer og programsekretær.
Hemming Moltke
Hemming Van (født 1956) – direktør for Daloon.

Personer med Hemming som efternavn
 Gary Hemming

Se også
 Niels Hemmingsen - dansk teolog
 Lennart Hemminger - svensk flykonstruktør
 Hemmingsen, et efternavn.

Drengenavne